**ZMLUVA O ZÁJAZDE ČÍSLO** ................

uzatvorenápodľa ust. § 16 zákona č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov

(ďalej aj len ako „**Zmluva**“)

medzi zmluvnými stranami

1. **Jazyková škola SPEAK, spol. s r.o.**, so sídlom K. Kuzmányho 19/15068, 974 01 Banská Bystrica, Slovenská republika, IČO: 36 799 351, zapísaná v Obchodnom registri vedenom Okresným súdom Banská Bystrica, oddiel: Sro, vložka číslo: 13297/S (ďalej aj len ako „**Cestovná kancelária**“);
2. ....................................................... (ďalej aj len ako „**Cestujúci**“);

(**Cestovná kancelária** a **Cestujúci** ďalej spolu aj len ako„**Zmluvné strany**“ a každý samostatne aj len ako „**Zmluvná strana**“).

1. **PREDMET ZMLUVY**
   1. Predmetom tejto Zmluvy je záväzok Cestovnej kancelárie obstarať pre Cestujúceho zájazd (t.j. kombináciu služieb cestovného ruchu) definovaný v bode 1.2. tohto článku 1 Zmluvy a služieb s ním spojených a to najmä zabezpečenie ubytovania, stravy a sprievodného programu (ďalej aj len ako „**Zájazd**“). Cestujúci sa zaväzuje, že Cestovnej kancelárii zaplatí dohodnutú celkovú cenu Zájazdu v zmysle Všeobecných zmluvných podmienok.
   2. Základné znaky služby cestovného ruchu (definícia Zájazdu):

* miesto zahájenia Zájazdu: Penzión Tále, Tále 272, Bystrá
* termín začatia Zájazdu (prvý deň Zájazdu) a súčasne deň zahájenia Zájazdu: ..............................;
* termín skončenia Zájazdu (posledný deň Zájazdu): ...................................;
* trvanie Zájazdu: 7 kalendárnych dní;
* počet nocí, počas ktorých bude poskytnuté ubytovanie: 6;
* cudzí jazyk pri poskytnutí inej služby cestovného ruchu: anglický;
* vhodnosť cesty pre osoby so zníženou pohyblivosťou: ..........................;
* Cestujúci sa dopraví na miesto zahájenia Zájazdu na vlastné náklady;
* ubytovacie zariadenie: Penzión Tále;
* všetky nasledovné informácie: názov, poloha, kategória, trieda (vrátane informácie o krajine, podľa ktorej je ubytovacie zariadenie klasifikované), vybavenosť a základné charakteristické znaky ubytovacieho zariadenia; spôsob, rozsah a forma stravovania, program v mieste pobytu; výlety, exkurzie alebo iné služby, ako aj informácia o tom, že poskytovanie niektorých zo služieb bude zabezpečené v rámci skupiny, sú uvedené na webovom sídle Cestovnej kancelárie;
* cena Zájazdu, t.j. cena Zájazdu plus suma všetkých povinných a nepovinných príplatkov známych v čase vytvorenia Prihlášky (pojem definovaný v ďalšom texte): ....................EUR.

1.3 Uskutočnenie Zájazdu je podmienené minimálnym počtom cestujúcich, ktorý je 30 cestujúcich.

1. **OSOBITNÉ USTANOVENIA**
   1. Cestujúci uzatvorením tejto Zmluvy potvrdzuje, že pred jej uzatvorením mal k dispozícii kompletné informácie o Zájazde a to najmä informácie o všetkých službách, ktoré budú na Zájazde zabezpečené zo strany Cestovnej kancelárie a ktoré sú zahrnuté v cene Zájazdu a s ktorými sa oboznámil najmä na webovom sídle Cestovnej kancelárie [www.speak.sk](http://www.speak.sk).
   2. Cestujúci vyhlasuje, že pred uzatvorením tejto Zmluvy sa oboznámil so Všeobecnými zmluvnými podmienkami a uzatvorením tejto Zmluvy potvrdzuje svoj súhlas so Všeobecnými zmluvnými podmienkami Cestovnej kancelárie.
   3. Súčasťou tejto Zmluvy je aj doklad o poistení Zájazdu pre prípad úpadku vystavený príslušným poistiteľom, pričom Cestujúci uzatvorením tejto Zmluvy zároveň potvrdzuje, že doklad o poistení Zájazdu mu bol poskytnutý na nahliadnutie pred uzatvorením Zmluvy a zároveň aj na trvanlivom nosiči spolu so Zmluvou.
   4. Informácie o poskytovateľovi ochrany pre prípad úpadku: ..............................................................................................
   5. Ak niektorá zo služieb cestovného ruchu nie je poskytnutá v súlade so Zmluvou, Zákonom o zájazdoch alebo osobitným predpisom, alebo ak nemá vlastnosti, ktoré Cestujúci s ohľadom na ponuku a zvyklosti dôvodne očakával, Cestujúci je povinný túto skutočnosť bezodkladne oznámiť Cestovnej kancelárii alebo jej poverenému zástupcovi.
   6. Neoddeliteľnou súčasťou tejto zmluvy sú Všeobecné zmluvné podmienky a fotokópia Prihlášky na Zájazd spísanej medzi cestovnou kanceláriou a cestujúcim (ďalej aj len ako „**Prihláška**“) .
   7. Charakteristika a bližšia špecifikácia Zájazdu vrátane všetkých služieb, ktoré budú na Zájazde zabezpečené zo strany Cestovnej kancelárie a ktoré sú zahrnuté v cene Zájazdu sa nachádza v aktuálnej ponuke Cestovnej kancelárie uvedenej najmä na webovom sídle Cestovnej kancelárie, s ktorou sa Cestujúci pred uzatvorením tejto Zmluvy dôsledne oboznámil a to vrátane predzmluvných informácií t.j. Cestujúcemu boli zo strany Cestovnej kancelárie poskytnuté všetky informácie pred uzatvorením Zmluvy v zmysle ust. § 14 zákona č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov (ďalej aj len ako „Zákon o zájazdoch“), čo Cestujúci potvrdzuje uzatvorením tejto Zmluvy. Zloženie ceny Zájazdu, ako aj služby, ktoré cena Zájazdu zahŕňa boli uvedené aj v Prihláške. V prípade zmeny ceny Zájazdu alebo iných zmien Zmluvy sa Cestujúci a Cestovná kancelária zaväzujú postupovať podľa Všeobecných zmluvných podmienok.
2. **DORUČOVANIE**
   1. Akékoľvek oznámenia alebo iná formálna korešpondencia podľa Zmluvy sa doručujú a odosielajú na adresy uvedené v záhlaví Zmluvy alebo na iné adresy, ktoré si Zmluvné strany navzájom oznámia doručením na adresu uvedenú v záhlaví Zmluvy. Akékoľvek oznámenia alebo iná formálna korešpondencia sa budú považovať za doručené v deň doručenia zásielky alebo elektronickej komunikácie (e-mailu), ak bola zásielka doručená; v ostatných prípadoch v pracovný deň nasledujúci po dni odoslania. Akékoľvek oznámenia alebo iná formálna korešpondencia podľa Zmluvy, ktoré boli riadne odovzdané ako doporučené na poštovú prepravu na adresu uvedenú alebo oznámenú v záhlaví Zmluvy sa podľa dohody Zmluvných strán budú považovať za doručené najneskôr tretím pracovným dňom nasledujúcim po dni odovzdania zásielky na poštovú prepravu a to aj v prípade, ak adresát zásielku neprevzal, odmietol prevziať alebo aj ak sa o jej doručení vôbec nedozvedel.
3. **ZÁVEREČNÉ USTANOVENIA**
   1. Táto Zmluva nadobúda platnosť a účinnosť momentom jej podpísania všetkými Zmluvnými stranami inak podpisom poslednej z nich.
   2. V prípade, že ktorékoľvek z ustanovení Zmluvy, ktoré netvorí jej podstatnú náležitosť je neplatné, prípadne bude príslušným súdom alebo iným oprávneným orgánom vyhlásené za neplatné vcelku alebo v časti, alebo za právne neúčinné a/alebo právne nevymáhateľné, nemá a ani nebude to mať vplyv na platnosť a/alebo účinnosť a/alebo vymáhateľnosť ostatných ustanovení Zmluvy. Zmluvné strany sa zaväzujú nahradiť uvedené ustanovenie alebo jeho časť novým pravidlom správania sa tak, aby hospodársky účel a význam Zmluvy zostal v čo najvyššej miere zachovaný. Pokiaľ však akékoľvek dojednanie vyplývajúce zo Zmluvy a tvoriace jej podstatnú náležitosť je alebo sa kedykoľvek stane ako celok alebo čiastočne neplatným, neúčinným a/alebo nevymáhateľným, Zmluvné strany nahradia takéto dojednanie v rámci novej zmluvy alebo dohody takým novým, platným, účinným a vymáhateľným dojednaním, ktorého predmet a obsah bude v čo najvyššej možnej miere zodpovedať predmetu a obsahu pôvodného dojednania obsiahnutého v Zmluve.
   3. Neoddeliteľnou súčasťou tejto zmluvy sú Všeobecné zmluvné podmienky, v ktorých sú upravené všetky ďalšie podmienky tejto Zmluvy a to najmä platobné podmienky Zájazdu, práva a povinnosti Cestujúceho, práva a povinnosti Cestovnej kancelárie, podmienky na zmenu tejto Zmluvy a zrušenie Zájazdu a reklamačný poriadok, Prihláška a Doklad o poistení Zájazdu pre prípad úpadku.
   4. Zmluva sa vyhotovuje v dvoch (2) rovnopisoch, pričom každá zo Zmluvných strán obdrží po jednom (1) rovnopise. Každý rovnopis Zmluvy je vyhotovený a podpísaný výlučne v slovenskom jazyku.
   5. Každá Zmluvná strana podpisom Zmluvy potvrdzuje druhej Zmluvnej strane, že uzatvára Zmluvu s plným pochopením jej podmienok.
   6. Zmluvné strany vyhlasujú, že si Zmluvu riadne prečítali, že ich vôľa je pri uzatváraní Zmluvy skutočne daná, slobodná a vážna, nie je dôsledkom nátlaku ani bezprávnej vyhrážky alebo omylu a prejavy vôle obsiahnuté v Zmluve považujú Zmluvné strany za určité, a vzájomne zrozumiteľné.
   7. Zmluvné strany bezvýhradne súhlasia s obsahom Zmluvy a záväzkov zakladaných touto Zmluvou čo potvrdzujú svojimi vlastnoručnými podpismi alebo podpismi osôb, ktorými podľa všeobecne záväzných právnych predpisov konajú**.**

|  |  |
| --- | --- |
| V Banskej Bystrici, dňa ....................... | V Banskej Bystrici, dňa ...................... |
| Cestujúci  **..........................................................** | Cestovná kancelária  **..........................................................** |
|  | **Jazyková škola SPEAK, spol. s r.o.**  Mgr. Jana Ocharovichová - konateľka |

**Prílohy**

1. Všeobecné zmluvné podmienky

2. Prihláška (fotokópia)

3. Doklad o poistení Zájazdu pre prípad úpadku